Gedenkdiens vir oud-polisiekaptein | Maroela Media
André 'Fabby' Fabricius. Foto: Paula Roeland
Die gedenkdiens word om 10:00 by Kerksondermure in Midstream gehou.
Maroela Media het Dinsdag berig Fabricius sal onthou word as een van die land se beste polisiemanne, 'n goeie pa, vriend en 'n kranige rugbyspeler.
Hy is Dinsdag in die vroeë oggendure deur drie verdagtes in sy huis in Linden in Randburg oorval en in die bors geskiet. Hy is op die toneel dood. Fabricius se vrou en seun is vasgebind terwyl die verdagtes die huis geplunder het. Die verdagtes het onder andere met 'n skootrekenaar, 'n tabletrekenaar en selfone van die toneel gevlug.